laion/Wikipedia-Exotic huggingface dataset:
פרוטוגנתוזאורוס

פרוטוגנתוזאורוס (שם מדעי: Protognathosaurus; מילולית: "לסת לטאה קדומה") הוא סוג של דינוזאור זאורופוד פרימיטיבי שהתקיים במשך היורה התיכון. הממצאים המאובנים שלו התגלו בתצורות שקסימיאו (Shaximiao Formation) שבסצ'ואן, סין ואלה כללו רק שרידי לסת תחתונה חלקית ומספר שיניים שדומות במתאר לאלה של זאורופודים קדומים, אשר חלקם בעלי חילופי שיניים חדים. כיום מרבית החוקרים רואים בסוג זה טקסון מוטל בספק מחמת היעדר ממצאים מזהים. הסוג תואר ב-1991 בידי החוקר גאורג אולשבסקי (George Olshevsky), כשבמקור נקרא בשם פרוגנתוס (Protognathus) ב-1988 בידי החוקר זנג ייהון (Zhang Yihun). ואולם שם זה ניתן כשם נרדף לסוג החיפושית Pseudognathaphanus ממשפחת הרצניתיים. פרוטוגנתוזאורוס, באתר GBIF (באנגלית) Basilewsky, P. (1950b) Nouveaux Cossyphodides du Congo belge (Col. Cossyphodidae). Revue de Zoologie et de Botanique Africaines, 43, 240–243. Zhang, Y., 1988, The Middle Jurassic Dinosaur Fauna from Dashanpu, Zigong, Sichuan. Vol. II. Sauropod Dinosaurs (I), Sichuan Publishing House of Science and Technology, Chengdu, China, 89 pp
לוריקוזאורוס

לוריקוזאורוס (שם מדעי: Loricosaurus; מילולית: "לטאה משוריינת") הוא סוג של דינוזאור זאורופוד ממשפחת הסלטזאוריים שהתקיים במשך הקרטיקון העליון שלפני 71 מיליון שנה, בתחילת המאסטריכט של אמריקה הדרומית. ממצאי הלוריקוזאורוס התגלו בתצורות אלן (Allen Formation) שבנאוקן בארגנטינה ותחילה נסבר שהיה אנקילוזאור עקב מעטה השריון האוסטאודרם שכיסה את אך בהמשך הוא תואר כזאורופוד ממשפחת הסלטאזאוריים. הוא תואר למדע ב-1929 בידי החוקר הגרמני פרידריך פון הואנה (אנ') כששמו מרמז על מעטה השריון שלו. בסוג זה תואר מין יחיד - Loricosaurus shieldatus, כשמין נוסף Loricosaurus scutatus נחשב כיום למין של נאוקנזאורוס (Neuquensaurus). לא כל החוקרים רואים בסוג זה טקסון קיים וחלק מטילים אותו בספק ומשייכים את הממצאים שלו לסוגים הקרובים סלטזאורוס או נאוקנזאורוס. לוריקוזאורוס, באתר GBIF (באנגלית) Holtz, Thomas R Jr. (2011) Dinosaurs: The Most Complete,Up-to-date Encyclopedia for Dinosaur Lovers Of All Ages, Winter 2010 Appendix
הבריגדה הבין-לאומית הדנית

הבריגדה הבין-לאומית הדנית (בדנית: Den Danske Internationale Brigade או בראשי תיבות: DIB) הייתה בריגדה מיוחדת של הצבא המלכותי הדני אשר נועדה לרכז תחתיה את הפעילות הצבאית של ממלכת דנמרק ברחבי העולם. ראש ההגנה (מקביל לרמטכ"ל) של דנמרק יורגן לינג, החליט להקים הבריגדה בעקבות המעורבות הדנית במלחמות יוגוסלביה. הבריגדה הוקמה ב-25 בנובמבר 1993 על בסיס בריגדת זילנד ה-2. מטרת הבריגדה הייתה להעניק לדנמרק אפשרות לפעול במהירות בכל רחבי העולם כחלק ממשימות צבאיות של נאט"ו או ממשימות שמירת שלום של האו"ם. בפועל, הבריגדה מעולם לא נפרסה במלואה אלא רק יחידות ממנה. ב-1996 הוכפפה הבריגדה תחת פיקוד דיוויזיית השריון הבריטית ה-1 שבתורה הייתה חלק מקורפוס התגובה המהירה של הברית. ב-2004 הוחלט לפרק את הבריגדה. הפירוק הושלם ב-15 בפברואר 2005. יחידות מהבריגדה אוחדו עם יחידות מבריגדת זילנד ה-1 לצורך הקמת הבריגדה ה-2. הבריגדה הבין-לאומית הדנית, באתר Fredsakademiet
איטמירוס

איטמירוס (שם מדעי: Itemirus) הוא סוג של דינוזאור אוכל בשר תרופוד שהתקיים לפני 91 מיליון שנה מזמננו בתחילת הקרטיקון העליון באוזבקיסטן. הממצאים המאובנים של הדינוזאור התגלו בתצורות ביסקטי (Bissekty Formation) והוא נקרא בשמו ב-1976 בידי החוקר סרגיי קורזנוב (אנ'), כששמו נקרא על הכפר איטמיר הקרוב לאתר הממצאים. אלה כללו ממצא בודד שהשתייך למין Itemirus medullaris, הקרוי על שם המוח המוארך (בלטינית: medulla). הממצא הבודד של שרידי הגולגולת מעידים שהיה בעל מבנה ראייה וחשיבה גדול וככל הנראה היה צייד שנע בחבורות קטנות אחרי טרף. דינוזאור זה היה כנראה קרוב לדרומזאוריים ולפי החוקר תומאס ר. הולץ הבן גם לטירנוזאורים. מספר מחקרים העריכו ב-2009 שהוא שייך לתת-המשפחה velociraptorine לצד הולוצירפטור בעוד מחקר מ-2014 העריך שהיה קרוב יותר לתת-המשפחה Dromaeosaurinae. מדיה וקבצים בנושא איטמירוס בוויקישיתוף איטמירוס, באתר האנציקלופדיה של החיים (באנגלית) איטמירוס, באתר GBIF (באנגלית) Longrich, N.R. and Currie, P.J. (2009). "A microraptorine (Dinosauria–Dromaeosauridae) from the Late Cretaceous of North America." Proceedings of the National Academy of Sciences 106(13): 5002–5007. doi: 10.1073/pnas.0811664106 Sues, H.-D.; Averianov, A. (2014). "Dromaeosauridae (Dinosauria: Theropoda) from the Bissekty Formation (Upper Cretaceous: Turonian) of Uzbekistan and the phylogenetic position of Itemirus medullaris Kurzanov, 1976". Cretaceous Research. 51: 225–240. doi:10.1016/j.cretres.2014.06.007.
קטופסליס

קטופסליס (שם מדעי: Catopsalis) הוא סוג נכחד של יונק קדום מהסדרה מולטיטוברקולטה אשר חי באמריקה הצפונית של הפלאוקן לפני 65 עד 62 מיליון שנה מזמננו. הוא נודע ממאובנים שונים בארצות הברית וקנדה שהתגלו ותוארו בידי החוקר אדוארד דרינקר קופ ב-1884 על סמך ממצאים מקולורדו, מונטנה וויומינג. ממצאים ממונגוליה שנחשבו לשייכים לסוג הועברו לסוג Valenopsalis. חלק מהממצאים נמצאים במוזיאון האמריקאי לתולדות הטבע או במוזיאון פיבודי לידיעת הטבע. יונק קדום זה היה קטן יחסית, בדומה לרוב היונקים מקבוצתו שרובם התקיימו במזוזואיקון לצד הדינוזאורים. הוא היה בעל ממדים קטנים של 400 עד 600 גרם ובעל מבנה שיניים חותכות חזקות שכנראה עזרו להתמודד עם מגוון מאכלים קשיחים, למשל בלוטים וזרעים. ידועים 6 מינים מסוג זה, כשהמינים C. fissidens ו-C. foliatus תוארו לראשונה בידי קופ ב-1884. C. alexanderi C. calgariensis C. fissidens C. foliatus C. kakwa C. waddleae מדיה וקבצים בנושא קטופסליס בוויקישיתוף קטופסליס, באתר האנציקלופדיה של החיים (באנגלית) קטופסליס, באתר GBIF (באנגלית)
לוקחים את הזמן

לוקחים את הזמן הוא אלבום הופעה משותף של הזמרים רוני דלומי, לי בירן ואליאנה תדהר. האלבום מבוסס על סיבוב ההופעות "לוקחים את הזמן" שבו ביצעו שלושת הזמרים שירים ישראליים נוסטלגיים לצד שירים חדשים יותר וכן שירים של הביטלס. האלבום יצא לאור ב-11 באוקטובר 2015 על ידי חברת התקליטים טדי הפקות.
בה מרטינס

ברנרדו בראל מרטינס סנטוס (בפורטוגזית: Bernardo Barral Martins Santos; נולד ב-29 בדצמבר 1989), המוכר יותר בשם בה מרטינס (בפורטוגזית: Bê Martins) הוא כדורגלן חופים פורטוגזי שנולד בברזיל, המשחק בעמדת הבלם בבראגה ובנבחרת פורטוגל בכדורגל חופים. מרטינס זכה פעמיים בגביע העולם בכדורגל חופים (2015 ו-2019). לבה אח תאום זהה, לאו, המשחק גם הוא בענף זה. בה ואחיו התאום, לאו מרטינס, נולדו בריו דה ז'ניירו, ברזיל. בה בוגר מאחיו בשתי דקות. כשהיו בני 18, הם שיחקו כדורגל בספרד. במהלך השהייה בספרד, הם החלו בתהליך קבלת אזרחות פורטוגלית. הליך זה היה אפשרי עבורם עקב שורשי סבא רבא שלהם. בשנת 2009, הם השיגו אזרחות זו. כשהיו בני 21, הם חזרו לברזיל על מנת לחפש מועדון כדורגל חדש. על מנת לשמור על כושר, הם התאמנו בחוף ובשל העובדה שהתקשו במציאת קבוצה, הם החלו לשחק כדורגל חופים בקבוצות מקומיות כמו ואסקו דה גאמה ופלמנגו. תהליך ההתקדמות של בה היה מהיר יותר מזה של אחיו ולאחר שהרשים במדי פלמנגו במסגרת גביע העולם למועדונים, הוצעה לו ההזדמנות לשחק ברוסיה, שם לבסוף שיחק. בה זומן לנבחרת ברזיל לקראת טורניר ראווה בפרגוואי. לעומת זאת, לאחר שג'וניור נגאו מונה למאמן הנבחרת, בה נותר מאחור ונשללה ממנו הזדמנות זו. התאומים זומנו לנבחרת פורטוגל בשלהי שנת 2014 לאחר ששיחקו באותה תקופה עבור קבוצות כדורגל חופים איטלקיות שונות. חרף הצעה חוזרת להצטרפות לנבחרת ברזיל, האחים החליטו לייצג את נבחרת פורטוגל. בה רשם את הופעת הבכורה שלו במדים הלאומיים בנובמבר 2014 במסגרת הגביע הביניבשתי, שישה חודשים לפני הופעת הבכורה של אחיו. במסגרת טקס כוכבי כדורגל החופים לשנת 2015, בה זכה בתואר הכוכב העולה. מאוחר יותר, האחים עברו למועדון כדורגל החופים הפורטוגלי, בראגה, שבו נחלו הצלחה רבה בזכיות באליפויות מקומיות ובשלושה גביעי אירופה לאלופות. בה היה חלק משמעותי בזכייה של פורטוגל בגביע העולם בכדורגל חופים לשנת 2019, כשנבחר לשחקן השלישי הטוב ביותר בטורניר, דבר שזיכה אותו בתואר כדור הארד. לאחר הזכייה בגביע העולם, בה ביחד עם שאר חברי הנבחרת קיבלו אות כבוד מטעם פורטוגל. לאומיים קבוצתיים גביע העולם בכדורגל חופים (2): 2015, 2019 אליפות אירופה בכדורגל חופים (3): 2015, 2019, 2020 המשחקים האירופיים (1): 2019 גביע אירופה בכדורגל חופים (1): 2016 מונדיאליטו (1): 2018 גביע אירופה לאלופות בכדורגל חופים (3): 2017, 2018, 2019 מונדיאליטו למועדונים (3): 2017, 2019, 2020 אליפות פורטוגל (4): 2018, 2019, 2020, 2022 הגביע הפורטוגלי (2): 2019, 2021 הסופר קאפ הפורטוגלי (1): 2022 הגביע הפולני (1): 2020 גביע העולם בכדורגל חופים (1): כדור הארד: 2019 כוכבי כדורגל החופים (2): הכוכב העולה: 2015 נבחרת החלומות העולמית: 2021 אליפות אירופה בכדורגל חופים (2): סופרפיינל השחקן הטוב ביותר: 2016 העונה הרגילה השחקן הטוב ביותר: 2018 מונדיאליטו למועדונים (1): השחקן הטוב ביותר: 2019 בה מרטינס, ברשת החברתית אינסטגרם בה מרטינס, באתר Transfermarkt בה מרטינס, באתר BDFutbol הפרופיל של בה מרטינס באתר הרשמי של Beach Soccer Worldwide בה ולאו, סיפורם של אלופי העולם הפורטוגלים (בפורטוגזית) אוזו, גורי ואנדרדה זוכים בהישגים אישיים אלופת העולם: דוגמה טובה לכל הפורטוגלים (בפורטוגזית)
לאו מרטינס

לאונרדו בראל מרטינס סנטוס (בפורטוגזית: Léonardo Barral Martins Santos; נולד ב-29 בדצמבר 1989), המוכר יותר בשם לאו מרטינס (בפורטוגזית: Léo Martins) הוא כדורגלן חופים פורטוגזי שנולד בברזיל, המשחק בעמדת החלוץ בבראגה ובנבחרת פורטוגל בכדורגל חופים. מרטינס זכה פעמיים בגביע העולם בכדורגל חופים (2015 ו-2019). ללאו אח תאום זהה, ברנרדו, המשחק גם הוא בענף זה. לאו ואחיו התאום, בה מרטינס, נולדו בריו דה ז'ניירו, ברזיל. לאו צעיר מאחיו בשתי דקות. כשהיו בני 18, הם שיחקו כדורגל בספרד. במהלך השהייה בספרד, הם החלו בתהליך קבלת אזרחות פורטוגלית. הליך זה היה אפשרי עבורם עקב שורשי סבא רבא שלהם. בשנת 2009, הם השיגו אזרחות זו. כשהיו בני 21, הם חזרו לברזיל על מנת לחפש מועדון כדורגל חדש. על מנת לשמור על כושר, הם התאמנו בחוף ובשל העובדה שהתקשו במציאת קבוצה, הם החלו לשחק כדורגל חופים בקבוצות מקומיות כמו ואסקו דה גאמה ופלמנגו. לאחר שסיים ככובש המצטיין של גביע אירופה לאלופות לעונת 2014, לאו ובה, ששיחקו באותה תקופה עבור קבוצות כדורגל חופים איטלקיות שונות, זומנו לסגל נבחרת פורטוגל. חרף הצעה להצטרפות לנבחרת ברזיל, האחים החליטו לייצג את נבחרת פורטוגל. לאו רשם את הופעת הבכורה שלו במדים הלאומיים ב-9 ביולי 2015 במסגרת גביע העולם בכדורגל חופים, שישה חודשים לאחר הופעת הבכורה של אחיו. שערו הראשון במדי הנבחרת הגיעה בהופעתו השנייה מול נבחרת סנגל, יומיים לאחר מכן. מאוחר יותר, האחים עברו למועדון כדורגל החופים הפורטוגלי, בראגה, שבו נחלו הצלחה רבה בזכיות באליפויות מקומיות ובשלושה גביעי אירופה לאלופות. לאחר הזכייה בגביע העולם בכדורגל חופים לשנת 2019, לאו ביחד עם שאר חברי הנבחרת קיבלו אות כבוד מטעם פורטוגל. לאומיים קבוצתיים גביע העולם בכדורגל חופים (2): 2015, 2019 אליפות אירופה בכדורגל חופים (3): 2015, 2019, 2020 המשחקים האירופיים (1): 2019 גביע אירופה לאלופות בכדורגל חופים (3): 2017, 2018, 2019 מונדיאליטו למועדונים (2): 2019, 2020 אליפות פורטוגל (4): 2018, 2019, 2020, 2022 הגביע הפורטוגלי (2): 2019, 2021 הסופר קאפ הפורטוגלי (1): 2022 הגביע הפולני (1): 2020 אליפות אירופה בכדורגל חופים (3): סופרפיינל השחקן הטוב ביותר: 2020, 2021 העונה הרגילה השחקן הטוב ביותר: 2018 גביע אירופה לאלופות (1): מלך השערים: 2014 לאו מרטינס, ברשת החברתית אינסטגרם הפרופיל של לאו מרטינס באתר הרשמי של Beach Soccer Worldwide בה ולאו, סיפורם של אלופי העולם הפורטוגלים (בפורטוגזית) אלופת העולם: דוגמה טובה לכל הפורטוגלים (בפורטוגזית)
נבחרת רומניה בכדורגל חופים

הנבחרת הלאומית של רומניה בכדורגל חופים מייצגת את רומניה בתחרויות כדורגל חופים בינלאומיות ונמצאת בפיקוחה של התאחדות הכדורגל הרומנית. מאמן: רומניה ויורל פרקש דף הנבחרת באתר הרשמי של כדורגל החופים דף הנבחרת באתר הרשמי של כדורגל החופים (ברוסית)
נ"ב

נ"ב (נהגה: נוּן בֵּית) הם ראשי תיבות שגורים לסימון תוספת או הערה בשולי מכתב או בשולי הדברים. הקיצור המקביל בראשי־התיבות הלטיניים הוא P.S. ‏(post scriptum - אחרי הכתיבה, תחת הכתוב...). יש שטענו שמקור ראשי־התיבות בעברית הוא בראשי־התיבות הלטיניים N.B.‎, שפירושם nota bene – "עיין היטב", אך הן הביטוי הלטיני והן הפירוש המקובל "נכתב בצדו" מתועדים עוד בתחילת המאה ה-20 כפירושם של ראשי־התיבות. עם הזמן נפוצו פירושים אטימולוגיים נוספים לראשי־התיבות, כמו "נזכרתי בזאת", "נוסף בזאת" ,"נזכרתי בדבר", "נשכח בכתב", "נוסף בסוף", "נזכרתי בסוף" וכן "נזכרתי במשהו". הכתיב נ.ב נפוץ, אך לא נכתב בהתאם לכללי האקדמיה ללשון העברית. בהוספת הערות נוספות משתמשים בסימון "נ"ב 2", "ננ"ב" או "נ"ב לנ"ב". בהשאלה, משמשים ראשי־התיבות לא רק להוספת דבר שנשכח מן הכותב בגוף הדברים, אלא גם כדרך להוסיף הערה שאין לה קשר ישיר לגוף המכתב, ככזו המאירה באופן אחר את תוכנו. שימוש מכוון בדרך זו נפוץ במיוחד עם התפתחות היכולת לערוך מכתבים המוקלדים על מחשב, דבר המייתר את הצורך המעשי בהוספת הערת נ"ב. יעקב שוויקה, רב מילים הצעיר מאיר הלפרין, הנוטריקון, הסימנים והכינוים, 1912
קייל סחרפן

קייל סחרפן (בהולנדית: Kjell Scherpen; נולד ב-23 בינואר 2000 באמן שבהולנד) הוא כדורגלן הולנדי המשחק בעמדת השוער בקבוצת שטורם גראץ. סחרפן גדל במחלקות הנוער של VV אמן ושל אמן. בעונת 2018/2019 ערך 34 הופעות ליגה במדי הקבוצה הבוגרת של אמן, במסגרת ליגת העל ההולנדית. ב-25 באפריל 2019 חתם סחרפן באייאקס מליגת העל ההולנדית. הוא שיחק בעיקר בקבוצת המילואים של המועדון. ב-16 בדצמבר 2020 ערך את הופעת הבכורה שלו במועדון, בניצחון 5-4 על אוטרכט במסגרת הגביע ההולנדי. ב-4 באפריל 2021 ערך את הופעת הבכורה שלו בליגה, בניצחון 2-1 על הירנפיין במסגרת המחזור ה-28 לעונת 2020/2021. בסך הכל ערך שתי הופעות ליגה בעונה זו. ב-16 ביולי 2021 חתם סחרפן בברייטון אנד הוב אלביון מהפרמייר ליג. ב-8 בינואר 2022 ערך את הופעת הבכורה שלו במועדון, בניצחון על וסט ברומיץ' אלביון במסגרת הסיבוב השלישי של גביע ה-FA. ב-31 בינואר 2022 הושאל סחרפן למשך חצי עונה לאוסטנדה מליגת העל הבלגית. ב-5 בפברואר ערך את הופעת הבכורה שלו במועדון, בהפסד 3-1 ללוון במסגרת המחזור ה-26 בליגה. בסך הכל ערך שבע הופעות ליגה במהלך תקופת ההשאלה, ולאחריה חזר לברייטון אנד הוב אלביון. סחרפן היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר. בחודש יוני 2022 זומן לראשונה לסגל נבחרת הולנד הבוגרת, כמחליף לטים קרול שנפצע. מדיה וקבצים בנושא קייל סחרפן בוויקישיתוף קייל סחרפן, ברשת החברתית אינסטגרם קייל סחרפן, באתר Transfermarkt קייל סחרפן, באתר Soccerway קייל סחרפן, באתר BDFutbol קייל סחרפן, באתר WorldFootball.net קייל סחרפן, באתר FootballDatabase.eu קייל סחרפן, באתר ESPN KJELL SCHERPEN (FC EMMEN) REJOINDRA L’AJAX AMSTERDAM CET ÉTÉ באתר foot365, ‏ 25 באפריל 2019 (בצרפתית) Albion sign keeper Kjell באתר הרשמי של ברייטון אנד הוב אלביון, 16 ביולי 2021 (באנגלית) Kjell Scherpen joins Oostende on loan באתר הרשמי של ברייטון אנד הוב אלביון, 31 בינואר 2022 (באנגלית) Scherpen gets senior call-up באתר הרשמי של ברייטון אנד הוב אלביון, 6 ביוני 2022 (באנגלית)
עד שגעגוע יחלוף

"עד שגעגוע יחלוף" הוא סינגל של הזמרת הישראלית יובל דיין, שיצא לאור ב-24 באוקטובר 2021, כסינגל שלא מתוך אלבום, על ידי חברת התקליטים ארומה מיוזיק. יובל דיין כתבה את השיר יחד עם אבי אוחיון שאף הלחין אותו. דיין סיפרה שכתבה את השיר בעקבות פרידה מבן-זוג איתו יצאה תקופה ממושכת. מבקר המוזיקה יוסי חרסונסקי כתב כי "הרגשות צפים עצובים להפליא במנגינה מותאמת לתחושה. ההתרפקות מובנת, הסיבות לפרידה – נסתרות. יובל דיין מתגעגעת-כמהה בקול העגמומי-מדוכדך הזה שמעניק לשיר שכבת עצב יפה. המלנכוליות הזו מאוד אסתטית. עונג געגועים נטו. מה רע? לא רע, אבל אני מחפש יותר עומק לצד שירת האווירה הזו". קשת ברגסון, ‏אחרי הפרידה מבן הזוג: יובל דיין בסינגל חדש, באתר "סרוגים", 21 באוקטובר 2021 עד שגעגוע יחלוף: יובל דיין בשיר חדש ואישי על הפרידה שחוותה קשת ברגסון, ‏אחרי הפרידה מבן הזוג: יובל דיין בסינגל חדש, באתר "סרוגים", 21 באוקטובר 2021 עד שגעגוע יחלוף, יוסי חרסונסקי, באתר יוסמיוסיק, ‏24 באוקטובר 2021 מדיה פורסט, ‏24 באוקטובר 2021
טון קופמיינרס

טון קופמיינרס (בהולנדית: Teun Koopmeiners; נולד ב־28 בפברואר 1998 בקסטריקום שבהולנד) הוא כדורגלן הולנדי המשחק בעמדת הקשר האחורי בקבוצת יובנטוס מהסרייה א' ובנבחרת הולנד. קופמיינרס גדל במחלקות הנוער של ויטסה '22 ושל א.ז. אלקמאר. הוא החל את הקריירה המקצוענית שלו בקבוצה הבוגרת של א.ז. אלקמאר במסגרת ליגת העל ההולנדית, וערך 116 הופעות ליגה, בהן הבקיע 35 שערים. ב-30 באוגוסט 2021 חתם באטאלנטה מהסרייה א'. ב-11 בספטמבר ערך את הופעת הבכורה שלו במועדון בהפסד 1–2 לפיורנטינה, במסגרת המחזור השלישי בליגה לעונת 2021/2022. קופמיינרס היה חלק מסגל נבחרת הולנד עד גיל 21 בטורניר אליפות אירופה עד גיל 21 בשנת 2021, וערך שתי הופעות בטורניר. ב-7 באוקטובר 2020 ערך את הופעת הבכורה שלו נבחרת הולנד, בהפסד 0–1 לנבחרת מקסיקו במשחק ידידות. הוא היה חלק מסגל נבחרת הולנד בטורניר יורו 2020 בשנת 2021, אך לא שיחק בטורניר. ב-8 ביוני 2022 הבקיע את שער הבכורה שלו בנבחרת, בניצחון 1–2 על נבחרת ויילס במסגרת ליגת האומות 2022/2023. נכלל בסגל נבחרת הולנד בטורניר מונדיאל 2022. נכלל בסגל נבחרת הולנד לטורניר יורו 2024. אך נפצע בהכנות ליורו ונגרע מהסגל. אטאלנטה הליגה האירופית: 2023/2024 מדיה וקבצים בנושא טון קופמיינרס בוויקישיתוף טון קופמיינרס, באתר Transfermarkt טון קופמיינרס, באתר Soccerway טון קופמיינרס, באתר WorldFootball.net טון קופמיינרס, באתר National Football Teams טון קופמיינרס, באתר FootballDatabase.eu OFFICIAL: KOOPMEINERS ARRIVE AT ATALANTA באתר Football Italia, ‏ 30 באוגוסט 2021 (באנגלית) VAN GAAL MAAKT 26-KOPPIGE WK-SELECTIE BEKEND, באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית) Dit zijn de 26 spelers van bondscoach Ronald Koeman voor EURO 2024, באתר התאחדות הכדורגל ההולנדית המלכותית, 29 במאי 2024 (בהולנדית) Netherlands's Teun Koopmeiners and Frenkie de Jong ruled out of Euro 2024, Khel Now (באנגלית אמריקאית)
קרחון ראסל (אורגון)

קרחון ראסל (באנגלית: Russell Glacier) הוא קרחון ברכס קסקייד במחוזות לין ומריון במדינת אורגון שבארצות הברית. הקרחון ממוקם ברכס קסקייד על המדרונות הצפון מערביים של הר ג'פרסון. אורכו של קרחון ראסל 1.12 קילומטרים. הקרחון ממוקם בין הגבהים 2,600 מטרים - 2,200 מטרים מעל פני הים. קרחון ראסל באתר הסקר הגאולוגי של ארצות הברית מפה טופוגרפית של קרחון ראסל מפה של אזור קרחון ראסל תצלום קרחון ראסל באתר geologypics תחזית מזג אוויר עדכנית ארוכת טווח עבור קרחון ראסל מידע גאוגרפי
ליבינג דה דרים

"ליבינג דה דרים" הוא סינגל שהוקלט על ידי הזמרת הישראלית נונו. הוא יצא לאור ב-7 בדצמבר 2021, בהוצאת חברת התקליטים די-מיוזיק, כסינגל השלישי מתוך אלבום הבכורה שלה, סטטוס. השיר נכתב על ידי נונו, שגם הפיקה אותו לצד עיליי אשדות. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-3 מיליון השמעות. השיר הגיע למקום הרביעי במצעד הרשמי של גלגלצ. הווידאו קליפ הרשמי של פורסם ב-7 בדצמבר 2021, ביום צאת השיר. הוא בוים על ידי נונו, אדם גבאי וברק סוריאן, וצולם בצופי ים הרצליה. נכון לאפריל 2024 עומד מונה הצפיות של הקליפ על למעלה מ-5.2 מיליון צפיות. סרטון השיר "ליבינג דה דרים" באתר יוטיוב מידע על הרצועה "ליבינג דה דרים" באתר ספוטיפיי ליבינג דה דרים - נונו - ספוטיפיי נונו - ליבינג דה דרים | Nunu - Living The Dream, סרטון בערוץ "nunu", באתר יוטיוב (אורך: 03:01) ליבינג דה דרים - נונו - אפל מיוזיק
ירדי סחאוטן

ירדי סחאוטן (בהולנדית: Jerdy Schouten; נולד ב-12 בינואר 1997 בהלפוטסלויס שבהולנד) הוא כדורגלן הולנדי המשחק בעמדת הקשר האחורי בקבוצת פ.ס.וו. איינדהובן מליגת העל ההולנדית ובנבחרת הולנד. סחאוטן גדל במחלקת הנוער של דן האג. ב-10 בדצמבר 2016 ערך את הופעת הבכורה שלו בקבוצה הבוגרת של המועדון, בהפסד 0–3 לנאק ברדה במסגרת המחזור ה-16 בליגת העל ההולנדית בעונת 2016/2017. בסך הכל ערך שתי הופעות ליגה במועדון. ב-1 ביולי 2017 חתם סחאוטן בטלסטאר ספורטקלאב מליגת המשנה ההולנדית. הוא ערך 37 הופעות ליגה במדי המועדון, בהן הבקיע ארבעה שערים. ב-2 במאי 2018 חתם סחאוטן על חוזה לשלוש עונות באקסלסיור רוטרדם מליגת העל ההולנדית. ב-11 באוגוסט ערך את הופעת הבכורה שלו במועדון, בתיקו 1–1 נגד פורטונה סיטארד במסגרת המחזור הראשון בליגה לעונת 2018/2019. ב-18 בינואר 2019 הבקיע את שערו היחיד במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך 31 הופעות ליגה במדי המועדון. ב-4 ביולי 2019 חתם בבולוניה 1909 מהסרייה א'. ב-6 באוקטובר ערך את הופעת הבכורה שלו במועדון, בתיקו 2-2 נגד לאציו במסגרת המחזור השביעי בליגה לעונת 2019/2020. בארבע העונות שלו במועדון ערך 90 הופעות ליגה, בהן הבקיע שני שערים. ב-16 באוגוסט 2023 חתם סחאוטן על חוזה ל-5 שנים בפ.ס.וו.איינדהובן מליגת העל ההולנדית. ב-19 באוגוסט 2023 ערך סחאוטן את הופעת הבכורה שלו במועדון כשנכנס כמחליף בניצחון 3–1 של קבוצתו על ויטסה ארנהם במסגרת המחזור השני בעונת 2023/2024 בליגת העל ההולנדית. ב-8 ביוני 2022 ערך סחאוטן את הופעת הבכורה שלו בנבחרת הולנד, בניצחון 1–2 על נבחרת ויילס במסגרת ליגת האומות 2022/2023. נכלל בסגל נבחרת הולנד לטורניר יורו 2024. ירדי סחאוטן, באתר Transfermarkt ירדי סחאוטן, באתר Soccerway ירדי סחאוטן, באתר WorldFootball.net ירדי סחאוטן, באתר National Football Teams ירדי סחאוטן, באתר FootballDatabase.eu Voormalig ADO-speler Jerdy Schouten gaat van Telstar naar Excelsior באתר Omroep West, ‏ 2 במאי 2018 (בהולנדית) Jerdy Schouten is a Bologna player באתר הרשמי של בולוניה 1909, 4 ביולי 2019 (באנגלית) Transfer | PSV complete signing of Jerdy Schouten from Bologna FC, www.psv.nl, ‏2023-08-16 (באנגלית אמריקאית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
ירמי פרימפונג

ירמי אגייקום פרימפונג (בהולנדית: Jeremie Agyekum Frimpong; נולד ב־10 בדצמבר 2000 באמסטרדם שבהולנד) הוא כדורגלן הולנדי המשחק בעמדת המגן הימני בקבוצת באייר לברקוזן מהבונדסליגה. פרימפונג גדל במחלקת הנוער של מנצ'סטר סיטי. ב-2 בספטמבר 2019 חתם פרימפונג על חוזה לארבע עונות בסלטיק מליגת העל הסקוטית. הוא ערך 36 הופעות ליגה במדי המועדון, בהן הבקיע שלושה שערים. ב-27 בינואר 2021 חתם פרימפונג על חוזה לארבע עונות וחצי בבאייר לברקוזן מהבונדסליגה. פרימפונג הוא חלק מסגל נבחרת הולנד עד גיל 21. נכלל בסגל נבחרת הולנד בטורניר מונדיאל 2022, על-אף שלא שיחק במדי הנבחרת עד למועד הזימון. ב-13 באוקטובר 2023 ערך את הופעתו הבכורה נגד צרפת במוקדמות יורו 2024. נכלל בסגל נבחרת הולנד לטורניר יורו 2024. פרימפונג הוא ממוצא גנאי והוא אחד משישה אחים (שלושה בנים ושלוש בנות), הוא נוצרי אדוק. סלטיק ליגת העל הסקוטית: 2019/20 הגביע הסקוטי: 2019/20 גביע הליגה הסקוטי: 2019/20 באייר לברקוזן בונדסליגה: 2023/24 הגביע הגרמני: 2023/24 אישיים נבחרת העונה בבונדסליגה: 2022/23, 2023/24 נבחרת העונה בליגה האירופית: 2023/24 ירמי פרימפונג, ברשת החברתית אינסטגרם ירמי פרימפונג, באתר Transfermarkt ירמי פרימפונג, באתר Soccerway ירמי פרימפונג, באתר BDFutbol ירמי פרימפונג, באתר WorldFootball.net ירמי פרימפונג, באתר National Football Teams ירמי פרימפונג, באתר FootballDatabase.eu Celtic sign Jeremie Frimpong on four-year deal from Manchester City באתר הרשמי של סלטיק, 2 בספטמבר 2019 (באנגלית) Jeremie Frimpong: Bayer Leverkusen sign Celtic full-back באתר BBC, ‏ 27 בינואר 2021 (באנגלית) VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
Psychofreak

"Psychofreak" (מעוצב באותיות קטנות; בעברית: "פסיכופריק") הוא סינגל שהוקלט על ידי הזמרת הקובנית-אמריקאית קמילה קביו, בהשתתפות הזמרת-יוצרת האמריקאית וילו סמית'. הוא יצא לאור ב-8 באפריל 2022, דרך אפיק רקורדס כסינגל השלישי מתוך אלבום האולפן השלישי של קביו, Familia. "Psychofreak" מבוסס על החרדה ממנה קביו סובלת. היא הצהירה כי השורה "I don't blame the girls for how it went down" מתייחסת לעזיבתה מקבוצת הבנות האמריקאית Fifth Harmony. מילותיו של "Psychofreak" קשורות בעיקר למערכת היחסים הקודמת שלה עם בן זוגה לשעבר שון מנדס. AllMusic כתב כי "Psychofreak" נשמע כמו רצועת דאנס משנות ה-90. ניק לוין מ-NME ציין כי הוא שמח על כך שעדיין אפשרי לכתוב להיט על בריאות הנפש בשנת 2022. "Psychofreak" הגיע למקום השבעים וחמש בבילבורד הוט 100 בשיאו ורשם את שירה העשרים של קביו שנכנס למצעד זה. הוא הגיע בנוסף למקום החמישים בבילבורד גלובל 200. "Psychofreak" הגיע למקום השבעים ושלושה במצעד הסינגלים הבריטי. מידע על היצירה "Psychofreak" באתר מיוזיק בריינז סרטון השיר "Psychofreak" באתר יוטיוב מידע על הרצועה "Psychofreak" באתר ספוטיפיי Gobe, Alan (28 במרץ 2022). "Camila Cabello es portada de Elle México y habla de su amor por México y Cuba" [Camila Cabello is the cover of Elle Mexico and talks about her love for Mexico and Cuba]. Vogue Mexico. נבדק ב-8 באפריל 2022. {{cite web}}: (עזרה) Powell, Alicia (8 באפריל 2022). "Camila Cabello gets 'true to herself' with new album". Reuters. נבדק ב-8 באפריל 2022. {{cite web}}: (עזרה) Puckett-Pope, Lauren (2022-04-08). "Camila Cabello's 'psychofreak' Lyrics Reference Both Her Fifth Harmony and Shawn Mendes Break-Ups". ELLE (באנגלית אמריקאית). נבדק ב-2022-06-08. Collar, Matt. "Familia – Camila Cabello". AllMusic. נבדק ב-8 באפריל 2022. {{cite web}}: (עזרה) Levine, Nick (7 באפריל 2022). "Camila Cabello – 'Familia' review: pin-sharp satire and "emo" anguish galore". NME. נבדק ב-8 באפריל 2022. {{cite web}}: (עזרה) "Camila Cabello". Billboard (באנגלית אמריקאית). נבדק ב-2022-06-08. "Camila Cabello | full Official Chart History | Official Charts Company". www.officialcharts.com. נבדק ב-2022-06-08.